Ministerstvo školstva, vedy, výskumu a športu SR; aktualizované august 2017

**Príručka k zberu údajov a metodický pokyn**

**na vypĺňanie štatistického výkazu**

**o počte žiakov základných umeleckých škôl,**

**detí materských škôl a školských zariadení**

**a poslucháčov jazykových škôl**

**v územnej pôsobnosti obce**

**podľa stavu k 15. 09. 2017**

**Škol (MŠVVŠ SR) 40 - 01**

(Pre vykazujúce jednotky a okresné úrady v sídle kraja)

účinnosť od 01. 09. 2017

Obsah

[1. Úvod 3](#_Toc332608259)

[2. Definície 4](#_Toc332608260)

[3. Upozornenia 5](#_Toc332608261)

[4. Povinnosti obce 6](#_Toc332608262)

[5. Práca s webovou aplikáciou 7](#_Toc332608263)

[6. Postup pri vypĺňaní údajov 10](#_Toc332608264)

[7. Metodický pokyn na vypĺňanie štatistického výkazu Škol (MŠVVŠ SR) 40 - 01 11](#_Toc332608265)

[8. Kontakty 19](#_Toc332608266)

[**8.1 Konzultácie týkajúce sa internetovej aplikácie** 19](#_Toc332608268)

[**8.2 Konzultácie týkajúce sa registra škôl a ŠZ, číselníka zriaďovateľov a zmien identifikačných údajov organizácie** 19](#_Toc332608269)

[**8.3 Konzultácie týkajúce sa metodiky zberaných údajov** 19](#_Toc332608270)

1. Úvod

Príručka a metodický pokyn určujú rozsah a spôsob vypĺňania   
a predkladania štatistického výkazu Škol (MŠVVŠ SR) 40 – 01 o počte žiakov základných umeleckých škôl, detí materských škôl a školských zariadení   
a poslucháčov jazykových škôl v územnej pôsobnosti obce podľa stavu   
k 15. 09. 2017.

Zisťovanie sa vykonáva na základe § 7a zákona č. 597/2003 Z. z.   
o financovaní základných škôl, stredných škôl a školských zariadení v znení neskorších predpisov (ďalej len „zákon č. 597/2003 Z. z.“).

Údaje o počte žiakov základných umeleckých škôl, detí materských škôl a školských zariadení a poslucháčov jazykových škôl v územnej pôsobnosti obce sa poskytujú podľa stavu k 15. septembru 2017, ak zákon č. 597/2003 Z. z. neurčuje inak.

Údaje poskytujú obce, štátom uznaná cirkev alebo náboženská spoločnosť a iná právnická osoba alebo fyzická osoba a v osobitnom prípade v oblasti stravovania okresný úrad v sídle kraja.

Zriaďovatelia škôl a školských zariadení (okresné úrady v sídle kraja, štátom uznaná cirkev alebo náboženská spoločnosť a iná právnická a fyzická osoba) oznamujú požadované údaje obci do **25. septembra** kalendárneho roka.

Obec je povinná poskytnúť tieto údaje za všetky školy a školské zariadenia so sídlom na jej území príslušnému okresnému úradu v sídle kraja do  **5. októbra** kalendárneho roka.

Okresný úrad v sídle kraja (ďalej len „OÚ v sídle kraja“) je povinný oznámiť údaje poskytnuté obcami vo svojej územnej pôsobnosti Ministerstvu školstva, vedy, výskumu a športu Slovenskej republiky (ďalej len „ministerstvo**“)   
do 15. októbra** kalendárneho roka.

Údaje sú potrebné na rozdeľovanie a poukazovanie výnosu dane   
z príjmov obciam na nasledujúci kalendárny rok.

**Údaje** potrebné na rozdeľovanie a poukazovanie výnosu dane z príjmov obciam na nasledujúci kalendárny rok (ďalej len „údaje“) **poskytujú** zriaďovatelia škôl a školských zariadení v súčinnosti so školami a školskými zariadeniami v ich zriaďovateľskej pôsobnosti a obce **prostredníctvom webovej aplikácie**   
výkazu Škol (MŠVVŠ SR) 40–01, na ktorú sa dostanete z adresy [**http://www.vykazy.sk**](http://www.vykazy.sk)**,** alebo priamym zadaním adresy aplikácie [**http://web.uips.sk/v40/**](http://web.uips.sk/v40/).

**Zriaďovatelia** škôl a školských zariadení **uvedú vo výkaze**  
Škol (MŠVVŠ SR) 40–01 **iba počet detí**, žiakov a poslucháčov, **ktorí sú** do základných umeleckých škôl (ďalej len "ZUŠ"), materských škôl (ďalej len "MŠ"), jazykových škôl (ďalej len "JŠ") a školských zariadení (ďalej len "ŠZ") **prijatí na základe rozhodnutia riaditeľa podľa § 5 zákona č. 596/2003 Z. z.**o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) **podľa stavu k 15. septembru kalendárneho roka,** ak zákon č. 597/2003 Z. z. neustanovuje inak.

V prípade žiakov základných umeleckých škôl, poslucháčov jazykových škôl, detí materských škôl, detí školských klubov detí a detí poradenských zariadení, ktoré navštevujú viac škôl a školských zariadení rovnakého druhu doložia aj čestné vyhlásenie o tom, že poskytli súhlas **na započítanie do zberu údajov len jednej škole alebo jednému školskému zariadeniu rovnakého druhu** v súlade s § 7a ods. 5 zákona č. 597/2003 Z. z.

1. Definície
2. **Za dieťa vo veku do 15 rokov** sa považuje dieťa, ktoré k 1. januáru kalendárneho roka, v ktorom sa zisťovanie uskutočňuje, nedovŕšilo   
   15 rokov veku, t. j. deti narodené 01. 01. 2002 a neskôr.
3. **Za dieťa, ktoré má 1 rok pred plnením povinnej školskej dochádzky**, sa považuje dieťa, ktoré dovŕšilo vek piatich rokov najneskôr 31. augusta 2017, t. j. deti narodené 31. 08. 2012 a skôr.
4. **Za dieťa v hmotnej núdzi** sa pre tento zber údajov považuje dieťa, ktoré nedovŕšilo vek piatich rokov najneskôr 31. augusta 2017 *(t.j. deti narodené 01.09.2012 a neskôr)* a jeho zákonný zástupca predložil riaditeľovi materskej školy doklad o tom, že je poberateľom pomoci v hmotnej núdzi v zmysle zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon č. 417/2013 Z. z.“).
5. **Potenciálny stravník je** každý žiak

* základnej školy (ZŠ), základnej školy internátnej (ZŠI), žiak 5 ročného alebo 8 ročného gymnázia a 8 ročného konzervatória so sídlom na území obce zriadeného obcou, ak je na území obce zriadené zariadenie školského stravovania.
* základnej školy (ZŠ), základnej školy internátnej (ZŠI), základnej školy pre žiakov so špeciálnymi výchovno-vzdelávacími potrebami (ŠZŠ), základnej školy pre žiakov so špeciálnymi výchovno-vzdelávacími potrebami internátnej (ŠZŠI),so sídlom na území obce zriadeného cirkevnými alebo súkromnými zriaďovateľmi, ak je na území obce zriadené zariadenie školského stravovania.
* ZŠ, ZŠI, ŠZŠ a ŠZŠI so sídlom na území obce zriadenej orgánom miestnej štátnej správy v školstve, ktorý sa stravuje v zariadení školského stravovania so sídlom na území obce zriadeného obcou, cirkevnými alebo súkromnými zriaďovateľmi z dôvodu, ak táto škola nemá na území obce zriadené vlastné zariadenie školského stravovania.

1. **Dieťaťom v centrách pedagogicko-psychologického poradenstva a prevencie je** dieťa materskej školy, žiak základnej školy a strednej školy v územnej pôsobnosti školského zariadenia, ktoré má vydané rozhodnutie o prijatí a v predchádzajúcom školskom roku mu bola poskytnutá služba.
2. **Dieťaťom v centrách špeciálno-pedagogického poradenstva** je dieťa/žiak so špeciálnymi výchovno-vzdelávacími potrebami od narodenia do ukončenia prípravy na povolanie, ktoré má vydané rozhodnutie o prijatí a v predchádzajúcom školskom roku mu bola poskytnutá služba.
3. **Elokovaným pracoviskom** (ďalej len „EP“) sa rozumie trvalo zriadený uzatvorený priestor, v ktorom sa uskutočňuje pravidelná výchovno-vzdelávacia činnosť a riadi sa školským vzdelávacím programom školy, ktorej je súčasťou, alebo výchovno-vzdelávacím programom školského zariadenia, ktorého je súčasťou. Sídlo EP sa zvyčajne nachádza na inej adrese ako kmeňová škola/školské zariadenie.
4. Upozornenia
5. **V Bratislave** za súkromné a cirkevné školy/školské zariadenia a za školy/školské zariadenia v zriaďovateľskej pôsobnosti hlavného mesta Slovenskej republiky Bratislavy zabezpečí zber údajov magistrát mesta Bratislavy. Zber údajov za školy/školské zariadenia v zriaďovateľskej pôsobnosti mestských častí zabezpečia mestské časti. Uzamknutie webovej aplikácie a odoslanie sumárneho protokolu na OÚ v sídle kraja zabezpečí magistrát mesta Bratislavy.
6. **V Košiciach** uzamknutie webovej aplikácie a odoslanie sumárneho protokolu na OÚ v sídle kraja zabezpečí magistrát mesta Košíc.
7. Každá **obec vykoná kontrolu** počtov žiakov, detí a poslucháčov   
   v jej územnej pôsobnosti za každú základnú umeleckú školu, materskú školu, jazykovú školu, školské zariadenie a počty potenciálnych stravníkov v základných školách (ZŠ), základných školách internátnych (ZŠI), základných školách pre žiakov so špeciálnymi výchovno-vzdelávacími potrebami (ŠZŠ), základných školách pre žiakov so špeciálnymi výchovno-vzdelávacími potrebami internátnych (ŠZŠI), 5 a 8 ročných gymnázií, 8 ročných konzervatórií  a počty potenciálnych stravníkov ZŠ, ŠZŠ, ZŠI a ŠZŠI na území obce zriadenej OÚ v sídle kraja, ktorí sa stravujú v zariadení školského stravovania zriadeného obcou, súkromnými alebo cirkevnými zriaďovateľmi podľa stavu k 15. 9. 2017 (ak zákon   
   č. 597/2003 Z. z. neustanovuje inak) v súlade s § 6 ods. 22 zákona č. 596/2003 Z. z. vrátane EP, ktoré patria kmeňovým školám/ŠZ so sídlom na území obce.
8. Školy, zriaďovatelia a obce si môžu porovnať zadané údaje vo výkaze   
   Škol (MŠVVŠ SR) 40 – 01 s údajmi zadanými v Rezortnom informačnom systéme (ďalej len „RIS“) pomocou tlačidiel „Údaje v RIS“ resp. „Sumár podľa RIS“ umiestnených na príslušných obrazovkách. Údaje z oboch kanálov pre školy, ktoré poskytujú údaje aj do výkazu Škol (MŠVVŠ SR) 40 – 01 aj do RIS-u by sa mali zhodovať (s možnou výnimkou riadkov 114 a 115). Ak sa nezhodujú, treba opravu vykonať buď v RIS-e prostredníctvom školských informačných systémov alebo vo výkaze Škol (MŠVVŠ SR) 40 - 01. Školám   
   a školským zariadeniam, ktoré neposielajú údaje do RIS-u, sa tlačidlo na porovnanie nezobrazí. V sumárnych porovnaniach údajov z RIS-u pre obce a pre zriaďovateľov sa zobrazia údaje iba z tých škôl a školských zariadení, ktoré posielajú údaje do RIS-u. Viac informácií o RIS-e je na stránke <http://crinfo.iedu.sk/portal/>. V prípade opravy údajov v RIS-e treba počítať s tým, že doba od odoslania opravených údajov zo Školského informačného systému (ŠIS) po ich zobrazenie trvá niekoľko minút – táto doba by však nemala byť dlhšia ako 30 minút. Opravené údaje sa nezobrazia automaticky, ale až po kliknutí na príslušné tlačidlo.
9. Ministerstvo alebo OÚ v sídle kraja podľa § 8b ods. 2 zákona č. 597/2003  Z. z. uloží pokutu
10. **zriaďovateľovi školy alebo školského zariadenia za**

* neposkytnutie údajov potrebných na rozdeľovanie a poukazovanie výnosu dane z príjmov obciam podľa § 7a ods. 1 až 5 pokutu 3 000 eur,
* nedodržanie lehoty určenej na predloženie údajov podľa § 7a ods. 6 pokutu 300 eur alebo
* poskytnutie nepravdivých údajov potrebných na rozdeľovanie a poukazovanie výnosu dane z príjmov obciam podľa § 7a ods. 1 až 5 pokutu od 300 eur do 33 000 eur,

1. **obci za**

* neposkytnutie údajov potrebných na rozdeľovanie a poukazovanie výnosu dane z príjmov obciam podľa § 7a ods. 1 až 5 pokutu 3 000 eur,
* nedodržanie lehoty určenej na predloženie údajov podľa § 7a ods. 7 písm. a) pokutu 300 eur alebo
* poskytnutie nepravdivých údajov potrebných na rozdeľovanie a poukazovanie výnosu dane z príjmov obciam za školy a školské zariadenia vo svojej zriaďovateľskej pôsobnosti podľa § 7a ods. 1 až 5 pokutu od 300 eur do 33 000 eur.

1. Povinnosti obce

**Obec** do spracovania tohto výkazu uvedie údaje iba za tie základné umelecké školy, materské školy, jazykové školy a školské zariadenia zriadené na území obce, ktoré sú zaradené **do siete škôl a školských zariadení.**

**Obce poskytujú údaje** za školy a školské zariadenia so sídlom na svojom území, a to **za:**

1. *obecné, súkromné a cirkevné*

* základné umelecké školy,
* materské školy (aj materské školy, ktoré sú súčasťou základnej školy s materskou školou alebo spojenej školy),
* školské kluby detí,
* základné školy (ZŠ) a základné školy internátne (ZŠI), ktorých žiaci sú potenciálnymi stravníkmi v zariadeniach školského stravovania,
* 5 ročné a 8 ročné gymnáziá a 8 ročné konzervatóriá, ktorých žiaci sú potenciálnymi stravníkmi v zariadeniach školského stravovania,
* jazykové školy,
* školské internáty pre deti materských škôl a žiakov základných škôl   
  a školské internáty pre žiakov 5 ročného a 8 ročného gymnázia a 8 ročného konzervatória,

1. *súkromné a cirkevné*

* základné školy pre žiakov so špeciálnymi výchovno-vzdelávacími potrebami (ŠZŠ) a základné školy pre žiakov so špeciálnymi výchovno-vzdelávacími potrebami internátne (ŠZŠI), ktorých žiaci sú potenciálnymi stravníkmi v zariadeniach školského stravovania,
* materské školy pre deti so špeciálnymi výchovno-vzdelávacími potrebami,
* materské školy pri zdravotníckych zariadeniach,
* školské kluby detí pri základných školách pre žiakov so špeciálnymi výchovno-vzdelávacími potrebami,
* školské kluby detí pri zdravotníckych zariadeniach,
* reedukačné centrá,
* liečebno-výchovné sanatóriá,
* centrá pedagogicko-psychologického poradenstva a prevencie,
* centrá špeciálno-pedagogického poradenstva,
* školské internáty pre deti materských škôl pre deti so špeciálnymi výchovno-vzdelávacími potrebami internátnych a školské internáty pre žiakov základných škôl pre žiakov so špeciálnymi výchovno-vzdelávacími potrebami internátnych,

1. základné školy (ZŠ), základné školy pre žiakov so špeciálnymi výchovno-vzdelávacími potrebami (ŠZŠ), základné školy internátne (ZŠI) a základné školy pre žiakov so špeciálnymi výchovno-vzdelávacími potrebami internátne (ŠZŠI) v zriaďovateľskej pôsobnosti OÚ v sídle kraja, ktorých žiaci sa stravujú v zariadeniach školského stravovania na území obce zriadených obcou, cirkevnými alebo súkromnými zriaďovateľmi   
   z dôvodu, ak tieto školy nemajú na území obce zriadené vlastné zariadenie školského stravovania.
2. Práca s webovou aplikáciou

Do aplikácie na zber údajov výkazu Škol (MŠVVŠ SR) 40 – 01 sa môžete dostať z adresy [**http://www.vykazy.sk**](http://www.vykazy.sk)alebo priamym zadaním adresy aplikácie [**http://web.uips.sk/v40/**](http://web.uips.sk/v40/).

**5.1 Prihlasovanie do webovej aplikácie**

**5.1.1 Zadávanie údajov za školu/ŠZ**

**EP škôl/ŠZ sa zobrazujú v tej obci, kde sa nachádza kmeňová škola EP.** Údaje za EP sa vypĺňajú v aplikácii pod samostatným KODSKO EP, preto ich kmeňová škola/ŠZ nezahrnie do svojich počtov.

Zriaďovateľ, resp. škola/ŠZ sa v aplikácii pri zadávaní údajov za školu/ŠZ prihlasuje pomocou kódu školy/ŠZ (KODSKO), ktoré má pridelené v registri škôl a školských zariadení SR. Pre školy/ŠZ s právnou subjektivitou KODSKO=0+IČO pre školy/ŠZ bez právnej subjektivity je to pridelený kód začínajúci číslicou 7. Zriaďovateľ, resp. osoba poverená vyplnením výkazu za danú školu klikne na hlavnej (domovskej) stránke aplikácie na tlačidlo **"*Zadávanie údajov pre školy*"**. Po zadaní kódu školy/ŠZ skontroluje na ďalšej stránke platnosť údajov o škole. Ak niektoré údaje nie sú platné, treba to oznámiť na príslušný OÚ v sídle kraja alebo na MŠVVaŠ SR (kontakt uvedený v bode 8.2). Kontakty sú uvedené v dolnej časti stránky aplikácie. Oznámiť nesprávne údaje alebo požiadať o pomoc možno aj pomocou ikony ***"@ pomoc*"** v dolnej časti stránky.

Po kliknutí na tlačidlo **"*Pokračuj*"** sa zobrazí stránka s formulárom pre daný druh školy. Ak údaje za túto školu ešte neboli predtým vyplnené, vo formulári sa objavia vstupné polia s bledomodrým pozadím, kam možno vkladať údaje. Ak údaje už boli predtým vložené, vstupné polia nie sú prístupné.

Škola si môže porovnať zadané údaje vo výkaze V40 s údajmi zadanými v RIS-e pomocou tlačidla „Údaje v RIS“ umiestneného na stránke – ak vypĺňa zodpovedajúce údaje aj v RIS-e.

V prípade, ak treba opraviť už zadané údaje, treba kliknúť na tlačidlo **"*Opraviť údaje*"** a potom zadať kontrolný kód ku danej škole/ŠZ. Tým sa sprístupnia vstupné polia formulára. Bez znalosti kontrolného kódu nie je možné údaje opraviť ani zmazať. Ak potrebujete údaje opraviť a zabudli ste kontrolný kód, je nutné kontaktovať príslušný OÚ v sídle kraja - oni zmažú záznam o škole a môžete dávať údaje odznova.

V prípade, ak obec už uzamkne údaje za celú obec, nebude možné meniť údaje ani pri znalosti kontrolného kódu. V takom prípade treba získať od obce súhlas s odomknutím údajov celej obce a požiadať príslušné OÚ v sídle kraja o odomknutie obce (obec sama nemá možnosť údaje odomknúť). Po oprave údajov by mala škola obci nahlásiť, ak opravu skončila; obec musí potom znovu údaje obce uzamknúť a poslať na OÚ v sídle kraja nový protokol s opravenými údajmi. Problémy s opravou údajov po zamknutí obcou budú riešiť príslušné OÚ v sídle kraja po vykonaní kontroly.

**5.1.2 Kontrola pre zriaďovateľov**

Zriaďovateľ sa pri kontrole údajov za svoje školy/ŠZ prihlasuje pomocou kódu, ktorý má pridelený v registri zriaďovateľov. Pre zriaďovateľov s právnou subjektivitou kód=IČO, pre zriaďovateľov bez právnej subjektivity je to pridelený kód začínajúci číslicou 9.

Po zadaní kódu zriaďovateľa sa zobrazia údaje o zriaďovateľovi. Podobne ako pri školách, aj tu prosíme o nahlásenie nesprávnych údajov - tentoraz iba na MŠVVaŠ SR (kontakt uvedený v bode 8.2). Na ďalšej stránke sa zobrazí zoznam škôl/ŠZ, za ktoré sa vyplnili údaje v zriaďovateľskej pôsobnosti zriaďovateľa. Zoznam škôl možno filtrovať buď na všetky záznamy, alebo len na záznamy s vloženými údajmi alebo len na záznamy s nevloženými údajmi. Pri návrate zo zobrazovania údajov jednej školy odporúčame použiť tlačidlo *"****Dozadu****"* internetového prehliadača. Okrem toho je na tejto stránke tlačidlo *"****Sumár****"*, pomocou ktorého je možné zobraziť sumárne údaje vo výkazoch za školy zriaďovateľa. To, že údaje už nejaká obec uzamkla, je v zozname škôl zriaďovateľa znázornené ikonou zámku v riadku školy v danej obci.

Zriaďovateľ si môže porovnať sumárne údaje zadané vo výkazoch V40 za školy zriaďovateľa so sumárnymi údajmi za tieto školy zadanými v RIS-e pomocou tlačidla „Sumár podľa RIS“ umiestneného na stránke. Údaje v RIS-e sú sumarizované a zobrazené len pre školy, ktoré majú povinnosť poslať údaje do RIS-u.

**5.1.3 Kontrola údajov a uzamknutie pre obce**

Obec sa prihlasuje pomocou svojho IČO.

Obce sú pri zbere údajov tohto výkazu v dvoch úlohách:

1. väčšinou sú aj samy zriaďovateľom,

2. sú spravodajskou jednotkou pre tento výkaz.

V prvom prípade, ak chcú mať prehľad o školách, ktorých sú zriaďovateľom, postupujú podľa pokynov uvedených v časti 6 „**Zriaďovateľ**“.

V druhom prípade, ak chcú mať prehľad o školách, ktoré existujú na ich území, vstupujú do aplikácie cez tlačidlo *"****Kontrola údajov pre obce****".*

Po zadaní IČO obce sa zobrazí stránka s identifikačnými údajmi obce. Podobne ako v predchádzajúcom prípade, nesprávne údaje hláste na  MŠVVaŠ SR (kontakt uvedený v bode 8.2).

V prípade hlavného mesta SR Bratislavy a mesta Košíc sa zobrazí aj upozornenie, že zoznamy škôl sú vytvárané za všetky mestské časti.

Po kliknutí na tlačidlo **"Pokračovať"** sa na ďalšej stránke zobrazí zoznam škôl, ktoré majú sídlo na území obce a vypĺňajú tento výkaz. Obce, na území ktorých nie sú žiadne školy, majú tento zoznam prázdny. Tento zoznam obsahuje aj EP kmeňovej školy, ktorá má sídlo v  obci (sídlo samotného EP pritom môže byť v inej obci). Tento zoznam neobsahuje EP, ak kmeňová škola má sídlo v inej obci (sídlo samotného EP pritom môže byť v tejto obci). Podobne ako pri zriaďovateľoch, možno záznamy filtrovať. Rovnako je možné si zobraziť sumár za obec.

Uzamknutie je operácia, ktorú obec nemôže vrátiť naspäť - preto ju vykonávajte s najväčšou starostlivosťou. Pri úspešnom uzamknutí sa zobrazí stránka so sumárnymi údajmi výkazu obce a s kontrolným kódom. Túto stránku si obec **vytlačí** toľkokrát, koľko potrebuje, nakoľko po jej zatvorení nebude táto stránka viac dostupná. Po podpísaní a opečiatkovaní pošle jeden exemplár na príslušný OÚ v sídle kraja. **Operáciu uzamknutia teda obce vykonávajú len tesne predtým, ako vedia, že údaje sú správne a chcú už odoslať potvrdenie na OÚ v sídle kraja.**

OÚ v sídle kraja budú z obcí akceptovať len sumáre s kontrolným kódom. Tento kontrolný kód bude musieť zamestnanec OÚ v sídle kraja zadať do aplikácie pri overovaní.

**V prípade hl. mesta Bratislavy a mesta Košíc uzamykanie robia magistráty pre všetky mestské časti spoločne.**

Obec si môže porovnať sumárne údaje zadané vo výkazoch V40 za školy, ktoré majú sídlo na území obce so sumárnymi údajmi za tieto školy zadanými v RIS-e pomocou tlačidla „Sumár podľa RIS“ umiestneného na stránke. Údaje v RIS-e sú sumarizované a zobrazené len pre školy, ktoré majú povinnosť poslať údaje do RIS-u.

Ako je spomenuté pri školách: v prípade požiadaviek na opravu údajov ak už obec zamkla svoje údaje musia byť údaje obce príslušným OÚ v sídle kraja najskôr odomknuté. Pri opravách uzamknutých údajov pri EP zohráva významnú úlohu kmeňová škola. **Odomykanie údajov za obec vykonáva ten OÚ v sídle kraja, pod ktorý patrí príslušná kmeňová škola**.

Po vykonaní opráv musí obec znovu urobiť uzamknutie, vytlačiť, podpísať, opečiatkovať a odoslať na OÚ v sídle kraja nový výkaz s opravenými údajmi.

**Aplikácia bude spustená do ostrej prevádzky 14.09.2017**

**Údaje za každú školu/ŠZ sa vkladajú samostatne, pod kódom patriacim škole/ŠZ.** Ak aj nejaké školy a zariadenia fungujú spolu ako jeden subjekt (napr. ZŠ, ZŠ s MŠ, ŠKD pri ZŠ, všetko v tej istej budove) aj tak výkaz vypĺňajú každé zvlášť.

**Dôležité:**

Po vložení údajov **aplikácia zobrazí kontrolný kód patriaci   
k údajom.** Tento kontrolný kód je nutné si čo najskôr vytlačiť alebo zapísať. Bez znalosti tohto kódu nie je možné neskôr opravovať údaje. Tento kontrolný kód nedávajte ďalším osobám, iba tomu, komu dôverujete. Nie je potrebné, aby školy/ŠZ, resp. zriaďovatelia posielali tento kontrolný kód na obec.

1. Postup pri vypĺňaní údajov

**Zriaďovateľ**

* vyplní do webovej aplikácie v bloku „**Zadávanie údajov pre školy/ŠZ**“ požadované údaje za každú svoju školu resp. školské zariadenie, prípadne môže touto činnosťou poveriť riaditeľa školy/ŠZ.
* Zriaďovateľ v bloku „**Kontrola pre zriaďovateľov**“ odkontroluje správnosť a úplnosť zadaných údajov za svoje školy/ŠZ a vyhotoví sumár. Tento opečiatkuje a podpíše a **do 25. septembra** zašle príslušnej obci, v ktorej majú sídlo.

**Obec**

* zhromaždí sumáre od všetkých zriaďovateľov za ich školy a školské zariadenia, ktoré majú sídlo na jej území. Po zhromaždení všetkých sumárov od zriaďovateľov a zadaní doplňujúcich údajov za obec uzamkne webovú aplikáciu a odošle sumár s kontrolným kódom za obec (protokol) opečiatkovaný a podpísaný starostom/primátorom **do 5. októbra** na OÚ   
  v sídle kraja.

**Okresný úrad v sídle kraja**

* zhromaždí protokoly za všetky obce, ktoré majú sídlo v jeho územnej pôsobnosti a overí správnosť zaslaných údajov.

1. Metodický pokyn na vypĺňanie štatistického výkazu  
   Škol (MŠVVŠ SR) 40 - 01

**I. ODDIEL**

**I. Žiak základnej umeleckej školy, dieťa materskej školy a školského zariadenia, poslucháč jazykovej školy a potenciálni stravníci**

**riadok 0101**

Uvedie sa celkový **počet žiakov v individuálnej forme vzdelávania**   
**v základných umeleckých školách** na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). Do počtu žiakov základnej umeleckej školy sa neuvádzajú žiaci, ktorí navštevujú viac základných umeleckých škôl a neposkytli čestné vyhlásenie o tom, že poskytli súhlas na započítanie do zberu údajov len jednej základnej umeleckej škole na území SR v súlade s § 7a ods. 5 zákona č. 597/2003 Z. z.

**Žiak** základnej umeleckej školy v individuálnej forme vzdelávania **sa započíta** pri zbere údajov **v príslušnej škole  najviac  jedenkrát.**

V stĺpci (2) sa uvedie počet žiakov od piatich rokov veku do dovŕšenia 25 rokov veku.

V stĺpcoch (4) a (6) sa uvedú počty žiakov od piatich rokov veku do dovŕšenia 15 rokov veku.

Vek žiaka základnej umeleckej školy sa sleduje k 1. januáru 2017.

**riadok 0102**

Uvedie sa celkový **počet žiakov v skupinovej forme vyučovania   
v základných umeleckých školách** na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). Do počtu žiakov základnej umeleckej školy sa neuvádzajú žiaci, ktorí navštevujú viac základných umeleckých škôl a neposkytli čestné vyhlásenie o tom, že poskytli súhlas na započítanie do zberu údajov len jednej základnej umeleckej škole na území SR v súlade s § 7a ods. 5 zákona č. 597/2003 Z. z.

**Žiak** základnej umeleckej školy v skupinovej forme vyučovania **sa započíta** pri zbere údajov **v príslušnej škole najviac  jedenkrát.**

V stĺpcoch (2) sa uvedie počet žiakov od piatich rokov veku do dovŕšenia 25 rokov veku.

V stĺpcoch (4) a (6) sa uvedú počty žiakov od piatich rokov veku do dovŕšenia 15 rokov veku.

Vek žiaka základnej umeleckej školy sa sleduje k 1. januáru 2017.

**riadok 0103**

Uvedie sa celkový **počet detí za všetky materské školy** na území obce zriadené obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5).

Do počtu detí materskej školy sa neuvádzajú deti, ktoré navštevujú viac materských škôl a neposkytli čestné vyhlásenie o tom, že poskytli súhlas na započítanie do zberu údajov len jednej materskej škole na území SR v súlade s § 7a ods. 5 zákona č. 597/2003 Z. z.

**Dieťa** materskej školy **sa započíta** pri zbere údajov **v príslušnej škole najviac  jedenkrát.**

**riadok 0105**

Z riadku 0103 sa uvedie celkový **počet detí, ktoré majú 1 rok pred plnením povinnej školskej dochádzky** za všetky materské školy na území obce zriadené obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** materskej školy, ktoré má 1 rok pred plnením povinnej školskej dochádzky**,** **sa započíta** pri zbere údajov **v príslušnej škole najviac  jedenkrát.**

**riadok 0105a**

Z riadku 0103 sa uvedie celkový **počet detí, ktoré nedovŕšili vek piatich rokov najneskôr 31. augusta 2017 a ich zákonný zástupca je poberateľom pomoci v hmotnej núdzi v zmysle zákona č. 417/2013 Z. z.** za všetky materské školy na území obce zriadené obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** v hmotnej núdzi, **sa započíta** pri zbere údajov **v príslušnej škole najviac  jedenkrát.**

**riadok 0106**

Uvedie sa celkový **počet detí, ktoré sú žiakmi nultého až piateho ročníka základných škôl a fyzicky navštevujú školské kluby detí** na území obce zriadené obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5).

Do počtu detí školského klubu detí sa neuvádzajú deti, ktoré navštevujú viac školských klubov detí a neposkytli čestné vyhlásenie o tom, že poskytli súhlas na započítanie do zberu údajov len jednému školskému klubu detí na území SR v súlade s § 7a ods. 5 zákona č. 597/2003 Z. z.

Dieťa školského klubu detí**,** **sa započíta** pri zbere údajov **v príslušnom školskom zariadení najviac  jedenkrát.**

**riadok 0109**

Uvedie sa **počet potenciálnych stravníkov**, **ktorými sú všetci žiaci zo základných škôl** na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5), ak je na území obce zriadené zariadenie školského stravovania. **Žiak** školy   
**sa započíta** pri zbere údajov **v príslušnej škole najviac  jedenkrát.**

Obec, ktorá **nemá na svojom území** zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza.

**riadok 0110**

Uvedie sa **počet potenciálnych stravníkov, ktorými sú všetci žiaci zo základných škôl internátnych** na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5), ak je na území obce zriadené zariadenie školského stravovania. **Žiak** školy **sa započíta** pri zbere údajov **v príslušnej škole najviac  jedenkrát.**

Obec, ktorá nemá na svojom území zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza.

**riadok 0111**

Uvedie sa **počet potenciálnych stravníkov, ktorými sú všetci žiaci zo základných škôl pre žiakov so špeciálnymi výchovno-vzdelávacími potrebami** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5), ak je na území obce zriadené zariadenie školského stravovania. **Žiak** školy **sa započíta** pri zbere údajov **v príslušnej škole najviac  jedenkrát.**

Obec, ktorá nemá na svojom území zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza.

**riadok 0112**

Uvedie sa **počet potenciálnych stravníkov, ktorými sú všetci žiaci zo základných škôl pre žiakov so špeciálnymi výchovno-vzdelávacími potrebami internátnych** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5), ak je na území obce zriadené zariadenie školského stravovania. **Žiak** školy **sa započíta** pri zbere údajov **v príslušnej škole najviac  jedenkrát.**

Obec, ktorá nemá na svojom území zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza.

**riadok 0113a**

Uvedie sa **počet potenciálnych stravníkov, ktorými sú všetci žiaci   
5 ročných a 8 ročných gymnázií a 8 ročných konzervatórií** na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5), ak je na území obce zriadené zariadenie školského stravovania. **Žiak** školy **sa započíta** pri zbere údajov **v príslušnej škole najviac  jedenkrát.**

V stĺpcoch (4) a (6) sa uvedú počty žiakov do 15 rokov veku.

Vek žiaka školy sa sleduje k 1. januáru 2017.

Obec, ktorá nemá na svojom území zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza.

**riadok 0113b**

Uvedie sa **počet potenciálnych stravníkov, ktorými sú všetci žiaci 5 ročných a 8 ročných gymnázií internátnych a 8 ročných konzervatórií internátnych** na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5), ak je na území obce zriadené zariadenie školského stravovania. **Žiak** školy **sa započíta** pri zbere údajov **v príslušnej škole najviac  jedenkrát.**

V stĺpcoch (4) a (6) sa uvedú počty žiakov do 15 rokov veku.

Vek žiaka školy sa sleduje k 1. januáru 2017.

Obec, ktorá nemá na svojom území zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza.

**riadok 0114**

Uvedie sa **počet potenciálnych stravníkov, ktorými sú všetci žiaci zo základných škôl a základných škôl pre žiakov so špeciálnymi výchovno-vzdelávacími potrebami** so sídlom na území obce zriadených OÚ v sídle kraja, ktorí sa stravujú v zariadeniach školského stravovania so sídlom na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5) z dôvodu, že tieto školy nemajú zriadené na území obce vlastné zariadenie školského stravovania. Údaje v tomto riadku zapisujú do aplikácie základné školy a základné školy pre žiakov so špeciálnymi výchovno-vzdelávacími potrebami zriadené OÚ v sídle kraja alebo samotné OÚ v sídle kraja. **Žiak** školy **sa započíta** pri zbere údajov **v príslušnej škole najviac  jedenkrát.**

**riadok 0115**

Uvedie sa **počet potenciálnych stravníkov, ktorými sú všetci žiaci zo základných škôl internátnych a základných škôl pre žiakov so špeciálnymi výchovno-vzdelávacími potrebami internátnych** na území obce zriadených OÚ v sídle kraja, ktorí sa stravujú v zariadeniach školského stravovania na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5) z dôvodu, že tieto školy nemajú zriadené na území obce vlastné zariadenie školského stravovania. Údaje v tomto riadku zapisujú do aplikácie základné školy internátne a základné školy pre žiakov so špeciálnymi výchovno-vzdelávacími potrebami internátne zriadené OÚ v sídle kraja alebo samotné OÚ v sídle kraja. **Žiak** školy **sa započíta** pri zbere údajov **v príslušnej škole najviac  jedenkrát.**

**riadok 0116**

Uvedie sa **počet poslucháčov jazykových škôl** na území obce zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5).

Do počtu poslucháčov jazykovej školy sa neuvádzajú poslucháči, ktorí navštevujú viac jazykových škôl a neposkytli čestné vyhlásenie o tom, že poskytli súhlas na započítanie do zberu údajov len jednej jazykovej škole na území SR v súlade s § 7a ods. 5 zákona č. 597/2003 Z. z.

V stĺpci (2) sa uvedie počet poslucháčov vo veku plnenia povinnej školskej dochádzky do dovŕšenia 25 rokov veku.

V stĺpcoch (4) a (6) sa uvedú počty poslucháčov vo veku plnenia povinnej školskej dochádzky do dovŕšenia 15 rokov veku.

**Poslucháč** jazykovej školy **sa započíta** pri zbere údajov **v príslušnej škole najviac  jedenkrát.**

Vek poslucháča jazykovej školy sa sleduje k 1. januáru 2017.

**riadok 0117**

Uvedie sa celkový **počet detí v materských školách pre deti so špeciálnymi výchovno-vzdelávacími potrebami** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** materskej školy **sa započíta** pri zbere údajov **v príslušnej škole najviac  jedenkrát.**

**riadok 0119**

Z riadku 0117 sa uvedie celkový **počet detí, ktoré majú 1 rok pred plnením povinnej školskej dochádzky, za všetky materské školy pre deti so špeciálnymi výchovno-vzdelávacími potrebami** na území obce zriadené súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** materskej školy, ktoré má 1 rok pred plnením povinnej školskej dochádzky, **sa započíta** pri zbere údajov **v príslušnej škole najviac  jedenkrát.**

**riadok 0119a**

Z riadku 0117 sa uvedie celkový **počet detí, ktoré nedovŕšili vek piatich rokov najneskôr 31. augusta 2017 a ich zákonný zástupca je poberateľom pomoci v hmotnej núdzi v zmysle zákona č. 417/2013 Z. z. za všetky materské školy pre deti so špeciálnymi výchovno-vzdelávacími potrebami** na území obce zriadené súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** v hmotnej núdzi, **sa započíta** pri zbere údajov **v príslušnej škole najviac  jedenkrát.**

**riadok 0120**

Uvedie sa **skutočný priemerný denný počet detí za predchádzajúci školský rok v materských školách pri zdravotníckych zariadeniach** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). Novovzniknuté materské školy pri zdravotníckych zariadeniach uvedú stav k 15. septembru kalendárneho roka, v ktorom sa uskutočňuje štatistické zisťovanie. **Dieťa** materskej školy **sa započíta** pri zbere údajov **v príslušnej škole najviac  jedenkrát.**

**riadok 0121**

Uvedie sa **počet detí v školských kluboch detí pri základných školách pre žiakov so špeciálnymi výchovno-vzdelávacími potrebami** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** školského klubu detí **sa započíta** pri zbere údajov **v príslušnom školskom zariadení  najviac  jedenkrát.**

**riadok 0122**

Uvedie sa skutočný **priemerný denný počet detí, ktoré sú žiakmi základnej školy, za predchádzajúci školský rok v školských kluboch detí pri zdravotníckych zariadeniach** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** školského klubu detí **sa započíta** pri zbere údajov **v príslušnom školskom zariadení  najviac  jedenkrát.**

Novovzniknuté školské kluby detí pri zdravotníckych zariadeniach uvedú stav   
k 15. septembru kalendárneho roka, v ktorom sa uskutočňuje štatistické zisťovanie.

**riadok 0124**

Uvedie sa skutočný **priemerný denný počet detí v reedukačných centrách** za predchádzajúci školský rok na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). Novovzniknuté reedukačné centrá uvedú stav k 15. septembru kalendárneho roka, v ktorom sa uskutočňuje štatistické zisťovanie. **Dieťa** reedukačného centra **sa započíta** pri zbere údajov **v príslušnom školskom zariadení najviac  jedenkrát.**

V stĺpcoch (4) a (6) sa uvedú počty detí do 15 rokov veku.

Vek dieťaťa reedukačného centra sa sleduje k 1. januáru 2017.

**riadok 0125**

Uvedie sa skutočný **priemerný denný počet detí v liečebno-výchovných sanatóriách** za predchádzajúci školský rok na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). Novovzniknuté liečebno-výchovné sanatóriá uvedú stav k 15. septembru kalendárneho roka, v ktorom sa uskutočňuje štatistické zisťovanie. **Dieťa** liečebno-výchovného sanatória **sa započíta** pri zbere údajov **v príslušnom školskom zariadení najviac  jedenkrát.**

V stĺpcoch (4) a (6) sa uvedú počty detí do 15 rokov veku.

Vek dieťaťa liečebno-výchovného sanatória sa sleduje k 1. januáru 2017.

**riadok 0126**

Uvedie sa skutočný **počet detí, ktorým bola poskytnutá služba v centrách pedagogicko-psychologického poradenstva a prevencie za predchádzajúci školský rok** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). Novovzniknuté centrá pedagogicko-psychologického poradenstva a prevencie uvedú stav detí k 15. septembru kalendárneho roka, v ktorom sa uskutočňuje štatistické zisťovanie.

Do počtu detí centra pedagogicko-psychologického poradenstva a prevencie sa neuvádzajú deti, ktoré navštevujú viac neštátnych centier pedagogicko-psychologického poradenstva a prevencie a neposkytli čestné vyhlásenie o tom, že poskytli súhlas na započítanie do zberu údajov len jednému neštátnemu centru pedagogicko-psychologického poradenstva a prevencie na území SR v súlade s § 7a ods. 5 zákona č. 597/2003 Z. z.

**Dieťa** centra pedagogicko-psychologického poradenstva a prevencie **sa započíta** pri zbere údajov **v príslušnom školskom zariadení najviac  jedenkrát.**

V stĺpcoch (4) a (6) sa uvedú počty detí do 15 rokov veku.

Vek dieťaťa centra pedagogicko-psychologického poradenstva a prevencie sa sleduje k 1. januáru 2017.

**riadok 0127**

Uvedie sa skutočný **počet detí, ktorým bola poskytnutá služba, v centrách špeciálno-pedagogického poradenstva za predchádzajúci školský rok** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). Novovzniknuté centrá špeciálno-pedagogického poradenstva uvedú stav k 15. septembru kalendárneho roka, v ktorom sa uskutočňuje štatistické zisťovanie.

Do počtu detí centra špeciálno-pedagogického poradenstva sa neuvádzajú deti, ktoré navštevujú viac neštátnych centier špeciálno-pedagogického poradenstva a neposkytli čestné vyhlásenie o tom, že poskytli súhlas na započítanie do zberu údajov len jednému neštátnemu centru špeciálno-pedagogického poradenstva na území SR v súlade s § 7a ods. 5 zákona č. 597/2003 Z. z.

**Dieťa** centra špeciálno-pedagogického poradenstva **sa započíta** pri zbere údajov **v príslušnom školskom zariadení najviac  jedenkrát.**

V stĺpcoch (4) a (6) sa uvedú počty detí do 15 rokov veku.

Vek dieťaťa centra špeciálno-pedagogického poradenstva sa sleduje   
k 1. januáru 2017.

**riadok 0128**

Uvedie sa **počet detí v školských internátoch pre deti materských škôl   
a žiakov základných škôl** na území obce zriadených obcou a počet detí   
v školských internátoch v 5 ročných, 8 ročných gymnáziách a 8 ročných konzervatóriách zriadených obcou (stĺpec 2), súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** školského internátu sa započíta pri zbere údajov **v príslušnom školskom zariadení najviac  jedenkrát.**

V stĺpcoch (4) a (6) sa uvedú počty detí do 15 rokov veku.

Vek dieťaťa školského internátu sa sleduje k 1. januáru 2017.

**riadok 0129**

Uvedie sa **počet detí v školských internátoch pre deti materských škôl pre deti so špeciálnymi výchovno-vzdelávacími potrebami internátnych a počet detí v školských internátoch pre žiakov základných škôl pre žiakov so špeciálnymi výchovno-vzdelávacími potrebami internátnych** na území obce zriadených súkromnými zriaďovateľmi (stĺpec 3) alebo cirkevnými zriaďovateľmi (stĺpec 5). **Dieťa** školského internátu **sa započíta** pri zbere údajov **v príslušnom školskom zariadení najviac  jedenkrát.**

Vek dieťaťa školského internátu sa sleduje k 1. januáru 2017.

**riadok 0130**

Uvedie sa **počet všetkých žiakov zo základných škôl a základných škôl internátnych** zriadených obcou (stĺpec 2). **Žiak** školy   
**sa započíta** pri zbere údajov **v príslušnej škole najviac  jedenkrát.**

1. Kontakty

Pokiaľ potrebujete konzultovať niektoré nejasnosti, prípadne problémy, ktoré sa vyskytnú pri použití internetovej aplikácie, uvádzame kontaktné adresy :

### **8.1 Konzultácie týkajúce sa internetovej aplikácie**

zamestnanec CVTI SR:

Ing. Eva Hladíková e-mail: [eva.hladikova@cvtisr.sk](mailto:eva.hladikova@cvtisr.sk) tel. č.: 02 / 69 295 628

zamestnanec MŠVVaŠ SR:

RNDr. Július Ertl e-mail: [julius.ertl@minedu.sk](mailto:julius.ertl@minedu.sk) tel. č.: 02 / 59374 201

### **8.2 Konzultácie týkajúce sa registra škôl a ŠZ, registra zriaďovateľov a zmien identifikačných údajov organizácie**

zamestnanec MŠVVaŠ SR:

RNDr. Július Ertl e-mail: [julius.ertl@minedu.sk](mailto:julius.ertl@minedu.sk) tel. č.: 02 / 59374 201

### **8.3 Konzultácie týkajúce sa metodiky zberaných údajov**

zamestnanci OÚ v sídle kraja:

1. **OÚ v sídle kraja v Bratislave**

Ľubomír Čamek

e-mail: [lubomir.camek@minv.sk](mailto:lubomir.camek@minv.sk)

tel. č.: 09610 46435

1. **OÚ v sídle kraja v Trnave**

Mgr. Martina Domoráková

e-mail: [martina.domorakova@minv.sk](mailto:martina.domorakova@minv.sk)

tel. č.: 033 / 5550 170

1. **OÚ v sídle kraja v Trenčíne**

Mgr. Daniel Divinský

e-mail: [daniel.divinsky@minv.sk](mailto:daniel.divinsky@minv.sk)

tel. č.: 032 / 7411 328

1. **OÚ v sídle kraja v Nitre**

Mgr. Ernest Decsi

e-mail: [ernest.decsi@minv.sk](mailto:ernest.decsi@minv.sk);

tel. č.: 037 / 6969 332

1. **OÚ v sídle kraja v Žiline**

Mgr. Emília Berzáková

e-mail: [emilia.berzakova@minv.sk](mailto:emilia.berzakova@minv.sk)

tel. č.: 041 / 7076 235

1. **OÚ v sídle kraja v Banskej Bystrici**

Mgr. Eva Lichá

e-mail: [eva.licha@minv.sk](mailto:eva.licha@minv.sk)

tel. č.: 048 / 4306 637

1. **OÚ v sídle kraja v Prešove**

Mgr. Miloš Križan

e-mail:  [milos.krizan@minv.sk](mailto:%20milos.krizan@minv.sk)

tel. č.: 051 / 7462 712

1. **OÚ v sídle kraja v Košiciach**

Mgr. Klaudia Miklodová

e-mail: [klaudia.miklodova@minv.sk](mailto:klaudia.miklodova@minv.sk)

tel. č.: 055 / 7245 448